Ysbyty'r Tri Chwm

Cyfleuster iechyd meddwl yng Nglynebwy, Blaenau Gwent, yw Ysbyty'r tri Chwm ( ). Agorwyd y safle yn 1996. Fe'i rheolir gan Fwrdd Iechyd Prifysgol Aneurin Bevan .

 Hanes 
Cafodd yr ysbyty ei gomisiynu i ddisodli Ysbyty Pen-y-Fal yn Y Fenni a gaeodd ei ddrysau y flwyddyn ganlynol. Agorwyd Ysbyty'r Tri Chwm yn swyddogol gan Glenys Kinnock ym mis Gorffennaf 1996.

Wrth gau Ysbyty Glyn Ebwy yn 2005, cyflwynwyd cynlluniau i adeiladu ysbyty newydd yng Nglyn Ebwy. Cafodd y safle o amgylch Ysbyty'r Tri Chwm ei ddewis yn wreiddiol ar gyfer yr adeilad newydd. Fodd bynnag, pleidleisiodd y cynghorwyr yn ddiweddarach dros adeiladu Ysbyty Aneurin Bevan ar safle hen waith dur.  Yn 2019, penderfynwyd symud 15 gwely o Ysbyty'r Tri Chwm i Ysbyty Nevill Hall yn y Fenni pan fydd Ysbyty Athrofaol y Grange yng Nghwmbrân yn agor yn 2021. 

 Manylion 
Lleolir yr ysbyty tua milltir o Lynebwy, ger Coleg Glyn Ebwy . Mae'r safle'n cynnwys dau ysbyty dydd ar wahân, Oak Park ac Elm Parc. Rhyngddynt mae gan y ddwy uned 36 o welyau mewn wardiau cymysg i gleifion dros 65 oed sy'n dioddef o broblemau iechyd meddwl. Mae tîm iechyd meddwl cymunedol hefyd wedi'i leoli yn yr ysbyty ac yn darparu asesiadau yn y gymuned.  Rheolir yr ysbyty gan Fwrdd Iechyd Prifysgol Aneurin Bevan . 

Anogir cleifion i ymwneud ag amrywiaeth eang o weithgareddau yn y ganolfan, gan gynnwys peintio, ymarfer corff, cerddoriaeth a garddio: mae gardd synhwyraidd ar y safle.  Mae'r ysbyty hefyd yn cynnwys ffreutur a chaffi, gardd gaeedig a champfa.  Gosodwyd gardd synhwyraidd hefyd yn 2005 yn dilyn gwaith gan ddisgyblion ysgolion lleol a gwirfoddolwyr. 

 Cyfeiriadau 

Categori:Adeiladau ac adeiladwaith ym Mlaenau Gwent
Tri Chwm

Categori:Erthyglau Wici-lleoedd